Մեհդի Աբեյդ

Մեհդի Աբեյդ (, ), ալժիրցի ֆուտբոլիստ, «Դիժոն» ակումբի և Ալժիրի ազգային հավաքականի կիսապաշտպան։

Ակումբային կարիերիա 
Աբեյդը «Լանս» ակումբի սան է։ 2011 թվականին նրան նկատել են անգլիական «Նյուքասլ Յունայթեդ» ակումբի սկաուտները և հրավիրել թիմին։ Առաջին երկու մրցաշրջաններում Մեհդիին շատ քիչ խաղային պրակտիկա է ստացել։ Անգլիայի լիգայի գավաթի խաղարկության՝ «Նոթինգհեմ Ֆորեստի» դեմ խաղում նա կատարել է իր նորամուտը հիմնական կազմում։ 2013 թվականին սկզբին խաղային պրակտիկա ստանալու համար Աբեյդը վարձավճարով տեղափոխվել է շոտլանդական «Սենտ Ջոնստոն»։ Փետրվարի 11-ին կայացած «Հիբերնիանի» դեմ խաղում նա կատարել է իր դեբյուտը Շոտլանդիայի Պրեմիեր լիգայում։ Նույն տարվա ամռանը Մեհդին վարձավճարով տեղափոխվել է հունական  «Պանատինաիկոս»։ Օգոստոսի 18-ին «Պանետոլիկոսի» դեմ խաղում նա կատարել իր դեբյուտը Հունաստանի Սուպերգավաթի խաղարկությունում։ Օգոստոսի 31-ին «Վերիայի» դեմ խաղում Աբեյդը խփել է իր առաջին գոլը «Պանատինաիկոսի» կազմում։ 2014 թվականին նա օգնել է ակումբին նվաճել Հունաստանի գավաթը։

2014 թվականի ամռանը Աբեյդը վերադարձել է «Նյուքասլ»։ Նոյեմբերի 1-ին «Լիվերպուլի» հետ խաղում նա առաջին անգամ հանդես եկավ Անգլիայի Պրեմիեր Լիգայում։ 2015 թվականի ամռանը Մեհդիի տրանսֆերը գնել է «Պանատինաիկոսը»։ Մրցաշրջանի ավարտին ակումբն զբաղեցրել է երկրորդ տեղը։

2016 թվականի ամռանը Աբեյդը վերադարձել է Ֆրանսիա՝ պայմանագիր կնքելով «Դիժոն» ակումբի հետ։ Հոկտեմբերի 25-ին «Բաստիայի» հետ խաղում նա կատարել է իր նորամուտը Լիգայի 1-ում։ Նոյեմբերի 26-ին «Բորդոյի» դեմ խաղում Մեհդին խփել է իր առաջին գոլը հօգուտ «Դիժոնի»։

Միջազգային կարիերիա 
Աբեյդը ծնվել է Ֆրանսիայում և հանդես է եկել երկրի երիտասարդական հավաքականների կազմում։ 2009 թվականին Ֆրանսիայի պատանեկան հավաքականի կազմում մասնակցել է Գերմանիայում անցկացված Եվրոպայի պատանեկան առաջնությանը։ 2011 թվականին Մեհդին որոշել է հանդես գալ իր պատմական հայրենիքի՝ Ալժիրի հավաքականում։ Հունիսի 13-ին Մեհդին կատարել է իր նորամուտն Ալժիրի հավաքականում՝ մասնակցելով Աֆրիկայի գավաթի որակավորման փուլի՝ Սեյշելյան կղզիների հավաքականի դեմ խաղին։

2017 թվականին Աբեյդը մասնակցել է Գաբոնում անցկացվող Աֆրիկայի գավաթի խաղարկությանը։  Մրցաշարում նա խաղացել է Թունիսի ազգային հավաքականի դեմ։

Ձեռքբերումներ 

Ակումբային

 «Պանատինաիկոս»
 2013/2014 − Հունաստանի գավաթակիր

Ծանոթագրություններ

Արտաքին հղումներ 
 Վիճակագրությունը soccerway կայքում
 Scoresway Profile
 Ֆուտբոլիստի էջը «Նյուքասլ Յունայթեդի» պաշտոնական կայքում

Ալժիրցի ֆուտբոլիստներ
Ալժիրի հավաքականի ֆուտբոլիստներ
Նյուքասլ Յունայթեդի ֆուտբոլիստներ
Ֆրանսիացի ֆուտբոլիստներ
Պանաթինաիկոսի ֆուտբոլիստներ
Դիժոնի ֆուտբոլիստներ
Նանտի ֆուտբոլիստներ
Ֆուտբոլի կիսապաշտպաններ
Լանսի ֆուտբոլիստներ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ